গণপ্রজাতন্ত্রী বাংলাদেশ সরকার

মহিলা বিষয়ক অধিদপ্তর

৩৭/৩, ইস্কাটন গার্ডেন রোড, ঢাকা।

ওয়েব সাইট – www.dwa.gov.bd

ই -মেইল -  dwadhaka@gmail.com

প্রেস বিজ্ঞপ্তি

 জাতীয় পর্যায়ে নারীকে উন্নয়নের মূলস্রোতধারায় সম্পৃক্ত করে ইতিবাচক পরিবর্তন আনয়নে মহিলা বিষয়ক অধিদপ্তরের ভূমিকা অপরিসীম। নারী উন্নয়নে মাঠ পর্যায়ে সরকারের বাস্তবায়নকারী প্রতিষ্ঠান হিসেবে মহিলা ও শিশু বিষয়ক মন্ত্রণালয়াধীন মহিলা বিষয়ক অধিদপ্তরের ৬৪টি জেলা এবং ৪২৬ টি উপজেলায় সরকার কর্র্তৃক গৃহীত নারী উন্নয়ন সংক্রান্ত বিভিন্ন উন্নয়ন কার্যক্রম/কর্মসূচি বাস্তবায়িত হচ্ছে। তন্মধ্যে তৃণমূল পর্যায়ের মহিলাদের সার্বিক উন্নয়ন ও দারিদ্র্য নিরসন কল্পে এবং তাদেরকে আর্থ-সামাজিকভাবে স্বাবলম্বী করে গড়ে তুলতে স্বেচ্ছাসেবী মহিলা সমিতিসমূহ গুরুত্বপূর্ণ ভূমিকা পালন করছে। মহিলা বিষয়ক অধিদপ্তরের জেলা মহিলা বিষয়ক কর্মকর্তাদের মাধ্যমে স্বেচ্ছাসেবী মহিলা সমিতি নিবন্ধন করা হয়। সমগ্র বাংলাদেশে বর্তমানে নিবন্ধিত সমিতির সংখ্যা ১৭,৬৯৩ টি ।

 মহিলা বিষয়ক অধিদপ্তরে নিবন্ধিতস্বেচ্ছাসেবী মহিলা সমিতিগুলোর মাধ্যমে পশ্চাদ পদ নারী সমাজকে অর্থনৈতিকভাবে স্বাবলম্বী করার লক্ষ্যে ১৯৭৮ সাল থেকে অনুদান বিতরণ কার্যক্রম সফলভাবে দরিদ্র নারীদের কল্যাণে অবদান রাখছে। তারই ধারাবাহিকতায় ২০১৪-২০১৫ অর্থ বছরে স্বেচ্ছাসেবী মহিলা সমিতি সমূহের মধ্যে নি¤েœ বর্ণিত অনুদান প্রদান করা হয়।

সাধারণ অনুদান ঃ

শ্রেণীর ধরণ টাকার হার সমিতির সংখ্যা টাকার পরিমান

ক শ্রেণীভূক্ত সমিতি ২৫,০০০/- টাকা ১০৫০টি (১০০০ ঢ ২৫,০০০) = ২,৬২,৫০,০০০/- টাকা

খ শ্রেণীভূক্ত সমিতি ২০,০০০/- টাকা ১০৫০টি (১০৫০ ঢ ২০,০০০) = ২,১০,০০,০০০/- টাকা

গ শ্রেণীভূক্ত সমিতি ১৫,০০০/-টাকা ১৩১৩ টি (১৩১৩ ঢ ১৫,০০০) = ১,৯৬,৯৫,০০০/- টাকা

 মোট= ৩৪১৩ টি সমিতি মোট= ৬,৬৯,৪৫,০০০/- টাকা

(ছয়কোটি উনসত্তর লক্ষ পঁয়তাল্লিশ হাজার ) সাধারণ অনুদান বরাদ্দ প্রদান করা হয়েছে।

বিশেষ অনুদান ঃ

২০১৪-২০১৫ অর্থ বছরে ১২৮ টি সমিতিকে ৩৫.০০০/- টাকা হারে (১২৮ ঢ ৩৫,০০০/-) =৪৪,৮০,০০০/-(চুয়াল্লিশ লক্ষ আশি হাজার) টাকা বিশেষ অনুদান বরাদ্দ প্রদান করা হয়েছে।

স্বেচ্ছাধীন অনুদান ঃ

২০১৪-২০১৫ অর্থ বছরে মহিলা ও শিশু বিষয়ক মন্ত্রণালয়ের মাননীয় মন্ত্রী কর্তৃক স্বেচ্ছাধীন অনুদান হিসবে ২৫০টি সমিতিকে ১০,০০০/- টাকা হারে (২৫০ ঢ ১০,০০০/-) =২৫,০০,০০০/-(পঁচিশ লক্ষ) টাকা বরাদ্দ প্রদান করা হয়েছে।

অর্জিত সাফল্যঃ

 সমাজে নারীর অবস্থা ও অবস্থানের ইতিবাচক পরিবর্তন আনয়নের লক্ষ্যে নিবন্ধনকৃত স্বেচছাসেবী মহিলা সমিতি সমূহ বিভিন্ন উন্নয়নমূলক ও সচেতনতা বৃদ্ধিমূলক কর্মসূচি গ্রহণ করছে। ফলে ক্রমান্বয়ে গোটা নারী সমাজের অবস্থার উন্নয়ন ঘটছে। ১৯৭৭-৭৮ হতে মহিলা বিষয়ক অধিদপ্তরের স্বেচছাসেবী মহিলা সমিতি সমূহকে বৎসরওয়ারী অনুদান বিতরণ এবং বছরে প্রতি সমিতি হতে গড়ে প্রায় ১০০ জন দরিদ্র মহিলা প্রত্যক্ষ ও পরোক্ষভাবে উপকৃত হচ্ছে।

 সরকারী প্রচেষ্টাসমূহের মধ্যে অনুদান বিতরণ একটি অন্যতম কাজ। দেশের কর্মক্ষম অথচ আর্থিক সঙ্গতিহীন মহিলাদের আয়বর্ধণমূলক উন্নয়ন কর্মকান্ডে অংশগ্রহণের মাধ্যমে আত্মনির্ভরশীল করার লক্ষ্যে মহিলা সমিতি সমূহের মধ্যে প্রতিবছর সরকারী অনুদান বিতরন করার লক্ষে ৩১.০৮.১৫ তারিখ বিকেল ৩.০০ টায় জাতীয় মহিলা সংস্থার অডিটরিয়াম ১৪৫, নিউ বেইলী রোড, ঢাকা‘য় মহিলা বিষয়ক অধিদপ্তরের নিবন্ধনকৃত স্বেচ্ছাসেবী মহিলা সমিতির মধ্যে ২০১৪-২০১৫ অর্থ বছরের অনুদানের চেক বিতরণ অনুষ্ঠান আয়োজন করা হয়। অনুষ্ঠানে মহিলা ও শিশু বিষয়ক মন্ত্রণালয়ের মাননীয় প্রতিমন্ত্রী জনাব মেহের আফরোজ চুমকী এমপি প্রধান অতিথি হিসেবে উপস্থিত থেকে অনুদানের চেক বিতরণ করেন। অনুষ্ঠানে বিশেষ অতিথি হিসাবে উপস্থিত ছিলেন মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির চেয়ারম্যান বেগম রেবেকা মমিন এমপি, মহিলা ও শিশু বিষয়ক মন্ত্রণালয়ের সচিব নাছিমা বেগম এনডিসি এবং জাতীয় মহিলা সংস্থার চেয়ারম্যান অধ্যাপক মমতাজ বেগম এ্যাডভোকেট ।

   স্বাক্ষরিত-

  (মাহমুদা বেগম )

  সহকারী পরিচালক ( জনসংযোগ)

 মহিলা বিষয়ক অধিদপ্তর, ঢাকা।